ევრობასკეტი 2015
ევროპის საკალათბურთო ჩემპიონატი 2015, ან უბრალოდ ევრობასკეტი 2015 — კონტინენტის რიგით 39-ე ჩემპიონატი, რომელიც გამართა „ფიბა ევროპამ“. ტურნირი ჩატარდა ოთხ ქვეყანაში, ესენია: გერმანია, ლატვია, საფრანგეთი და ხორვატია. ჩემპიონატში მონაწილეობას იღებდა 24 ნაკრები გუნდი. თავდაპირველ მასპინძელ ქვეყნად 2011 წლის 18 დეკემბერს უკრაინა გამოცხადდა. 2014 წლის მარტში, ქვეყანაში შექმნილი პოლიტიკური კრიზისის გამო, უკრაინამ 2015 წლის ევრობასკეტის მასპინძლობაზე უარი განაცხადა.